கேள்வி: காமூர் பற்றி நீங்கள் என்ன அறிந்துள்ளீர்கள்?
பதில்: [http://bharathy.in/category/tamil/world-tamil-conference/ காமூர்] என்பது தற்போது திருப்பூர் மாவட்டத்தில் உள்ள காங்கேயம் எனத் தொல்லியலாளர்கள் குறிப்பிடுகின்றனர். சங்ககாலத்தில் காமூரை ஆயர்களின் தலைவனான கழுவுள் என்னும் மன்னன் ஆண்டுவந்தான். அவன் கொடை வழங்கும் பெருந்தகை. இவனை மருதனிள நாகனார் என்னும் புலவர் பாடிச் சிறப்பித்துள்ளார். வென்வேல் மாவன் கழுவுள் காமூர் ஆங்கண் பூதம் தந்த பொறியரை வேங்கைத் தண்கமழ் புதுமலர் நாறும் அஞ்சிலோதி அகநானூறு 365. வேளிர் அரசர்கள் 14 பேர் ஒன்று திரண்டு கழுவுளைத் தாக்கியபோது காமூர் கலங்கியது போலத், தலைவனை நம்பிய நெஞ்சம் அவன் பிரிந்தபோது கலங்கியது என ஒரு புலவர் குறிப்பிடுகிறார். அகநானூறு 135 கழுவுள் அரசனின் குடிமக்கள் அனிரைகளை மேய்த்து வாழ்ந்துவந்தனர். இவர்கள் அண்டர் என்று குறிப்பிடப்படுகின்றனர், பெருஞ்சேரல் இரும்பொறை என்னும் சேர மன்னன் இவர்களின் ஊரைப் பாழாக்கினான் அரிசில் கிழார் - பதிற்றுப்பத்து 71, பொருங்குன்றூர் கிழார் – பதிற்றுப்பத்து 88